«ወንጀለኛው ጁንታ ዋናው ዓላማው ኢትዮጵያን ማፈራረስና ለዓመታት ይዞ የቆየውን የዝርፊያ ፍላጎቱን ማስቀጠል ነበር» አቶ ብናልፍ አንዷለም የብልጽግና ጽሕፈት ቤት ኃላፊ
ማህሌት አብዱልአዲስ አበባ፡- ወንጀለኛው ጁንታ ዋነኛ ዓላማውና የሴራው ማጠንጠኛ ኢትዮጵያን በማፈራረስ የራሱን የአገዛዝ ሥርዓት በማስቀጠል ይዞ የቆየውን የአፈናና የዝርፊያ ፍላጎት ማስቀጠል እንደነበር የብልጽግና ጽሐፈት ቤት ኃላፊ አቶ ብናልፍ አንዷለም ገለፁ። አቶ ብናልፍ ከአዲስ ዘመን ጋር ባደረጉት ቃለምልልስ እንደገለጹት፤ ወንጀለኛው ጁንታ ከዝርፊያ ውጪ ሌሎች መንገዶችን ማየት የማይችልና የራሱንም ሃሳብ መልሶ የሚክድ የማፍያ ቡድን ነው። ለምሳሌ ቀደም ሲል በኢህአዴግ ውስጥ በጋራ አንድ አጀንዳ ላይ ተወያይቶና ውሳኔ ካሳለፈና የውሳኔዎቹ ሃሳብ በመግለጫ ከወጣ በኋላ፣ ለብቻው ወጥቶ እንደገና ሌላ መግለጫ ያወጣል።በወቅቱ የሚያወጣው መግለጫ ደግሞ የኢህአዴግን ውሳኔ የተቃረነ ነበር። በጋራ መድረክ ተስማምቶ ሲያበቃ ለብቻው መግለጫ ካወጣባቸው ጉዳዮች መካከል የኢትዮ-ኤርትራ የድንበር ውዝግብ ወደ እልባት እናምጣው የሚለው አጀንዳ ይጠቀሳል። የፕራይቬታይዜሽን ጉዳይም ሌላው አወዛጋቢ ጉዳይ ሲሆን፤ የልማት ድርጅቶችን ደረጃ በደረጃ አዋጭነታቸው እየታየ አንዳንድ ተቋማት ወደ ግል ሴክተር እንዲዛወሩ የተወሰኑ ውሳኔዎችንም አብሮ ነበር የወሰነው። ይህንንም በጋራ ከወሰነ በኋላ በሚቀጥለው ቀን በመቃወም እንደገና መግለጫ አውጥቷል።ከዚህም ውጪ በሀገሪቱ የተካሄደውን የፖለቲካ ሪፎርም ለማደናቀፍ ጁንታው በከፍተኛ ሁኔታ ሲንቀሳቀስ እንደነበርም አቶ ብናልፍ ተናግረዋል። ለአብነትም፣ ኢህአዴግ የሚመራበት አብዮታዊ ዴሞክራሲ በሚል ፍልስፍና ርዕዮተ ዓለም ደግሞ ጠላትና ወዳጅ ብሎ የሚለይ ነው። ሰዎችን በአመለካከታቸው ብቻ ይሄኛው ጠላቴ ነው፤ ሌላኛው ደግሞ ወዳጄ ብሎ የሚያስቀምጥ መሆኑ በሕዝቦች መካከል የጥላቻ ግድግዳ ፈጥሮ ኖሯል። ይህ አስተሳሰብ እንዲስተካከል ግን ፈጽሞ ፍላጎት አልነበረውም።የሚገርመው ግን ጠላት ወይም ወዳጅ ከሚለው ውጪ ሌላ ሦስተኛ መንገድ አለ ብሎ አለማመኑ እንደሆነ የገለፁት አቶ ብናልፍ፤ በዚህ ርዕዮተ ዓለም አንድ ዜጋ ምንም ዓይነት አስተሳሰብ ይኑረው ገለልተኛ ሆኖ መኖር አይፈቀድለትም ብለዋል። ይህም አሁን ባለው የኢትዮጵያ ሕዝብ የፖለቲካ ንቃት፤ የአገሪቱ የዓለምአቀፍ ሁኔታ በፍፁም አያስኬድም የሚል አቋም በአብዛኛዎቹ የለውጡ ኃይሎች ዘንድ ተይዞ እንደነበር እና ጁንታው ግን ይህ ሊዋጥለት እንዳልቻለ ተናግረዋል።እንደ አቶ ብናልፍ ገለጻ፤ ጁንታው በኢኮኖሚ ረገድ በመላ አገሪቱ በሚባል ደረጃ ኢፍትሃዊ የሆነ አሠራር ነበር ሲከተል የነበረው።
ይሄ ቡድን በሁለት ዓይነት መንገድ ነበር ኢ-ፍትሃዊነቱን ሲያስፋፋ
የነበረው። አንደኛው ሕጋዊ የሆኑትን የመንግሥት
ተቋማት በመጠቀም ሲሆን፤ ሁለተኛው ደግሞ በልማት ድርጅቶች
አማካኝነት የሚደረግ ዘረፋ ነው። ለምሳሌ በአማራ ክልል የመንገድ ፕሮጀክቶችን የሚመሩት የጁንታው አካላት ስለነበሩ እንዲህ ዓይነት ፕሮጀክቶች በሚያዙበት ጊዜ ኢ-ፍትሃዊ በሆነ መንገድ ይካሄድ እንደነበር አቶ ብናልፍ ጠቅሰዋል።በኢንቨስትመንት ሰፋፊ የእርሻ ቦታ ባላቸው አካባቢዎች ላይ የእነሱ ተላላኪ፣
የእነሱ ዘመድ፣ የእነሱ የቅርብ አስፈፃሚ
የሆኑ ሰዎችን የኢንቨስትመንት ፍቃድ እንዲያወጡ አድርገው በኢንቨስትመንት ስም እርሻ እንዲወስዱ ሲያደርጉ እንደነበር በመጥቀስ፤ ቤኒሻንጉልና ጋምቤላ ክልሎች ላይ የፈፀሙት ምዝበራ ለዚህ አብነት የሚሆን ማሳያ ነው ብለዋል።አቶ ብናልፍ እንዳሉት፤
ይህ ቡድን በወልቃይት፣
በጠገዴ፣ በራያና በመሳሰሉት
አካባቢዎች ያሉ ሕዝቦች ድምጽ እንዳይሰማ
አጀንዳ እያስቀየረ ነው የኖረው። አሁን የተፈጠረው አዲሱ ነገር ጥያቄው ከዚህ በኋላ መታፈን አይችልም የሚለው ነው። ይሄ አፋኝ ቡድን ላይመለስ ወደመቃብሩ ወርዷል፤ ስለዚህ የመጨረሻ የሞት ሞት ያደረጉት ትግል ይህንን የሕግ ማስከበርና አገር የማዳን ዘመቻ የመሬት ማስመለስ ዘመቻ ነው በሚል አገናኝተው ቀላል የማይባል መደነጋገሪያ ፈጥረዋል። ሆኖም ሃቁና እውነቱ ተደብቆ አይቆይም።ሆኖም የእነዚህ ሰዎች ጥያቄ የመብት ጥያቄ መሆኑ ሊታወቅ ይገባል። እዚያ አካባቢ ያለ የእርሻ መሬትም በተግባር ሄዶ ሲታይ አማራም ሆነ ትግሬ ሄዶ ሊያርስ ይችላል፤ ዋናው ነገር እሱ አይደለም፤ ዋናው ነገር የሰው ልጆች ክብር ነው፣ ብለዋል አቶ ብናልፍ።የኢትዮጵያን ብሔር ብሔረሰቦች በመከፋፈልና በጠላትነት እንዲተያዩ በማድረግ በጋራ የመሰረቱትን የአንድነት እሴታቸውን እያፈረሰ በልዩነቶቻቸው ላይ ሲሰራ እንደኖረና የልዩነቶቻቸው አንኳር አድርጎ የወሰደው ደግሞ አማራ የሚባል ጨቋኝ ብሔር አለ የሚል ትርክት ላይ ተመስርቶ እንደሆነም አቶ ብናልፍ ጠቅሰዋል።አቶ ብናልፍ እንደገለጹት፤ ከነዚህ ሁሉ ሴራዎች ጀርባ የነበረው ደግሞ የደህንነት መዋቅሩ ነው። ይህ መዋቅር ወንጀለኛው ጁንታ ባስቀመጣቸው ሰዎች የሚመራ ስለነበር ሁሉም ነገር በምስጢር ነው የሚደረገው። አብዛኛው የፖለቲካ አመራር አያውቀውም ነበር። ለምሳሌ፣ ድብቅ እስር ቤቶች አሏቸው፤ ግን ሌላው አመራር አያውቃቸውም ነበር። እናም የሚፈልጉትን ሰው በድብቅ እስር ቤት ውስጥ አስገብተው ከፍተኛ የሆነ ኢሰብዓዊ ድርጊት ይፈፅሙባቸው ነበር።እንደሚታወቀው፣ ደግሞ በአብዛኛው እስር ቤት የአማራና የኦሮሞ ተወላጆች በብዛት ነበሩ፤ የኦሮሞ ተወላጆችን ከኦነግ ጋር አብረው የሽብር ተግባር ሲፈፅሙ ነው የያዝኳቸው ይላል፤ በአማራ ክልል በኩል ያሉትን ደግሞ የግንቦት ሰባት ተላላኪዎች ናቸው እያለ ነበር መከራና ግፍ ሲያደርስባቸው የነበረው። አቶ ብናልፍ እንደገለጹት፤ የኢትዮጵያ አገር መከላከያ ሰራዊት የተሰጠውን ግዳጅ በጥንቃቄና በብቃት በመወጣቱ ሂደት ንፁሃን እንዳይጎዱ በማድረግ ረገድ ጥፋተኛውን ኃይል ብቻ ነጥሎ በመምታት ሕግን ለማስከበር የወሰደው እርምጃ ትልቅ አድናቆት ሊሰጠው የሚገባ ነው። በታሪክ መዝገብ ሊመዘገብ የሚገባ ትልቅ ክስተትም ነው።ከሃዲው ቡድን ሽንፈቱ አይቀሬ መሆኑን እየተገነዘበ ሲሄድ የያዛቸውንና ምሽግ የሰራባቸውን ቦታዎች እየለቀቀ በሚሄድበት ጊዜ የተለያዩ መሠረተ ልማቶችን እያፈረሰ እንደሄደ የጠቆሙት አቶ ብናልፍ፤ ለምሳሌ መከላከያ ሰራዊት አልፎና ተሻግሮ እንዳይሄድ መንገድ ሲቆርጥና ሲያፈርስ ነበር፤ አየር ማረፊያዎችን ከጥቅም ውጪ አድርጓል፤ ስልክና ኤሌክትሪክ የመሳሰሉትን መሠረተ ልማቶች ቆራርጧል፤ ብለዋል። እነዚህን መሠረተ ልማቶችም ተጠግነው ቶሎ አገልግሎት የሚሰጡበትን መንገድ ለመፍጠር እየተሰራ እንደሆነ ጠቁመዋል።አዲስ ዘመን ታህሳስ 3/213 